Hanks en sy vrou terug in VSA ná virus-isolasie | Netwerk24
30 Maart 2020 12:11
Tom Hanks en Rita Wilson is terug in Amerika. Foto: Getty Images
Die Hollywood-ster Tom Hanks en sy akteursvrou, Rita Wilson, is terug in Amerika nadat albei gesond is nadat hulle Covid-19 in Australië opgedoen het.
Hanks en Wilson was in Australië om aan sy nuwe fliek oor Elvis Presley te werk toe albei van hulle lyfseer en koors gehad het.
Hulle is vir Covid-19 getoets en nadat die toetsuitslae positief teruggekom het, in ’n hospitaal in Queensland behandel.
Hanks en Wilson is daarna terug na hul huis in Queensland waar hulle in isolasie gebly het.
Hulle het Saterdag na Amerika teruggekeer.
“Ons is terug by die huis en nes die res van Amerika is ons besig om binne te bly en seker te maak ons handhaaf ’n gesonde afstand van mense.”
Hanks het in ’n Twitter-boodskap almal in Australië bedank wat gehelp het om hulle op die herstelpad te kry.
“Hul versorging en leiding het gemaak dat ons weer kon terugkeer na Amerika.”
Hy het ook almal bedank wat na hulle uitgereik het terwyl hulle siek was.
Wilson het op 29 Maart ook ’n Twitter-boodskap gedeel waarin sy skryf sy vier haar goeie gesondheid nadat sy van Covid-19 herstel het, asook borskanker vyf jaar terug oorwin het.
“So, vandag op 29 Maart, vier ek die mooi van die lewe en die seëninge wat God my gegee het. En my goeie gesondheid, selfs noudat ek Covid-19 oorwin het. Neem asseblief ’n oomblik vandag en neem kennis daarvan dat ons liggame ’n wonderlike skepping is.”
Sy skryf ook in ’n aparte boodskap dat sy vyf jaar terug borskanker oorwin het en in remissie is.
And one year ago today, I released my fourth album, Halfway to Home. Every day I get to make music is a gift. So much has happened musically in that one year. So much goodness. All of this would not be possible without good health. pic.twitter.com/yuyUgKTmkU
This date, March 29, represents a time of great happiness. I was on Broadway starring with Larry David in his play Fish In The Dark before finding out I had been diagnosed with breast cancer. March 29 also marks five years of being cancer free after having a bilateral mastectomy. pic.twitter.com/4TFxkirWde
Meer oor: Tom Hanks | Vsa | Isolasie | Koronavirus
Hanks en Wilson laat weet hoe dit in isolasie gaan
Tom Hanks én sy vrou het die virus